bavarian-nlp/barwiki-20250901 huggingface dataset:
Egon Biscan

Da Egon Biscan (* 1940) is a bayrischa Volksschauspiela und Regisseur, der in de verschiednstn Serien mitgspuit hot. Seit de 80er Jahr is imma wieda in "Peter Steiners Theaterstadl" aftretn. Vo 1993 bis 1997 is er außadem mit Peter Steiner für de Fernsehserie "Zum Stanglwirt" vor da Kamera gstandn. Seit'm Ende vo diesa Serie is Egon Biscan hauptsächlich beim "Chiemgaua Volkstheata" aftretn, wo er bis heit af da Bühne steht und aa Regie führt.
Guada Rutsch

„Guada Rutsch!“ oda „An guadn Rutsch ins neie Joa!“ is a haifiga Silvestergruaß. Damit winscht ma an aundan, dass a guad ins Neie Joa kumma soit. Dea Gruaß losst si etwoa ob anno 1900 nochweisn.
Dea Spruch kummt woascheinlich vaum jiddisch-rotwöischn Roischeschune tov und moant an "guadn Aufaung vaum Joa" (weatlich "an guadn Kopf vaum Joa"). Roischeschune is im Jiddischn da Neijoasdog.
Heakunft.
Es gibt zwa wesentliche Theorien iwa de Entstehung vau dera Rednsoat:
Joseph Hannesschläger

Da Joseph Hannesschläger (* 2. Juni 1962 in Minga; † 20. Jänna 2020 a duat) woa a boarischa Schauspuia. Noch seina Schauspuiausbuidung woar a bsondas im Theata aktiv. Bekonnd worn is a owa haptsächli duach seine Aftritte im Feansehn, bsondas duach seine Roin ois Kriminoihaptkommissar Korbinian Hofer in da Serie "Die Rosenheim-Cops".
Gerda Steiner

De Gerda Steiner (* 27. März 1953 in Minga) is a bayrische Volksschauspielerin. Sie is de Tochta vom Volksschauspiela Peter Steiner und seina easchtn Frau Gerda Steiner-Paltzer. Sie is hauptsächlich durch ihre Aftritt in "Peter Steiners Theateastadl" und andan Theatan bekannt worn, is oba aa scho in verschiedne Fernsehserien, z. B. in da Serie "Zum Stanglwirt", aftretn.
Hawara

A Hawara oda Haberer is a Maun, mit dem wos ma guad befreindet is (Spezl). De Bedeitung kaun untaschiedlich nuanciat sei, ois: Busnfreind, Spezl, Saufbruada oda Kaumarod. Mit Hawara kaun in Wean owa aa da Liabhowa oda Gschamstara vau ana Frau gmant sein, sogoa a Freia oda a gschupfta Ferdl. De Kosefuam vau Hawara is Habschi.
Da Teuschl Wolfgang, Autor vau an "Wiener Dialektlexikon", hod s Neie Testament is 1971 ins Weanarische iwasetzt und »Da Jesus und seine Hawara« gnennt.
Sowoi im Jiddischn ois aa im klassischn Weanarisch is Hawara positiv besetzt. In de letztn Joa is a negative Bedeitung dazuakumma: Vettan- und Freindalwiatschft vua oim in da Politik. Dazua san aa neie Wuatvariantn entstandn: Hawarei, Mochthawara, vahawan usw.
Heakunft.
Iwa Rotwelsch ausm Jiddischn "khaver" (Freind, Kamarod, Spezl), des wos seinaseits ausm Hebräischn "CHA ḥāvēr" (Freind, Genosse) kummt.
Gorkhaland

Gorkhaland (Nepali: गोर्खाल्याण्ड) is da Nama vo am postuliertn neien Stoot in Indien, dea vo de dort lebendn Gurkhas gefordat werd. Gorkhaland liegt im Nordn vo Westbengalen. An großn Tei davo mocht da Distrikt Darjeeling aus.
De Mehrheit vo da Bevejkarung vo Darjeeling und vo andan Gebietn im Nordn vo Westbengalen besteht aus nepalesischstämmigen Gurkha. Seit de 1980a Joar fordern mehrane Separatistenbewegungen a autonomes "Gorkhaland" und de Unababhängigkeit vo Westbengalen.
Mailand

Mailand (ital.: Milano, lombard.: "Milan" [], aus gall./lat. "Mediolanum", vamuatl. ‚Ebene in da Middn‘) is de zwoatgreßte Stod in Italien, Haptstod von da Provinz Mailand und vo da Region Lombardei in Obaitalien. Innahoib von de amtlichn Stodgrenzn hod Mailand uma 1,3 Milliona Eihwohna, in da Provinz sans uma 4,8 Milliona Eihwohna. De Metropoiregion "Grande Milano" mit uma 7,5 Milliona Eihwohnan is mit Obstand da greßte Bollungsraum in Italien. (Eihwohnastand: 2013).
Mailand is as Zentrum von da Wirtschaft, Mode, Design und Medien in Italien, und guit ois „moralische Hauptstod“ vom Land und sei „Toa zua Wejd“. De Stod is u. a. fia ian gotischn Dom, ia wejdberihmts Opernhaus de Mailända Scala, ian Kunstschotz (drunta as "Omdmoi" vom Leonardo da Vinci), ia exklusivs Modeviadl, iare Fuaßboivareine AC Mailand und Inter Mailand und fiad bedeitndste italienische Ausstejung (Mess) „Fiera Milano“ bekannt.
Schabbat

Da Schabbat, aa Sabbat oda Schabbes (hebräisch: Schabbat, Plural: "Schabbatot"; jiddisch: "Schabbes", „Ruhedog, Ruhepausn“) is im Judntum da siemte Dog in da Wochn. Des is a Ruhedog, aun dem wos kaa Orwad gmochd wean soit.
Wia olle Dog im jidischn Kalenda faungt da Schabbat aum Omd davua, noch Sununtagaung, aun. Des haast, da Schabbat dauat vau Freidog-Omd bis zum Saumsdog-Omd. Da Schabbat is da anzige Wochndog, dea wos scho im Tanach an eignan Nauman hod, wearend de aundan Wochndog nua mit iara Oadnungszoi gnennt wean.
Irokesenschnitt

Da Irokesenschnitt oda Iro is a Frisua, bei dea de Hoa an de Seitn vom Schädl orasiat wean. De Hoa, de wos am Mittlstroafn steh bleim, wean nacha senkrecht noch om aufgstejt.
Gschicht.
Es wead vamutet, dass da Irokesnschnitt scho mindastns 3.500 Joa oid is. Auf ana bedrucktn Tonscheim, en "Diskos vo Phaistos", ko ma Kepf seng, de wo danoch auschaugn. Es kenntn oba a Hejme sein.
Bekonnt is da Irokesenschnitt duach Indiana-Kriaga woan. Ois Eafinda gejtn de Wyandot. De Frisua is oba aa vo de Mohikana (engl. 'Mohawk') trong woan, de wo zum Bund vo de Irokesen gheat hom. Davo is da Nama ogleidt woan. Im Englischen hoassts desweng "Mohawk haircut" oda "Mohawk", bei uns Irokesenschnitt.
Szenefrisur.
Da Irokesenschnitt wead heit voa oim bei de Punks, Goths und in da Alternativnszene trong. Zweng seina obschreckendn Wiakung auf konservative Biaga is da Irokesenschnitt in de Subkuituan so populea woan.
Tranquillityit

Da Tranquillityit is a Minaroj wo ma zeaschd aufn Mond gfundn hood. Bis 2012e iss des oanzige Minaroj wos grod von Mond hea bekannt gwen is, entweda vo de Probn vo da Apollo-Mission oda vo Meteoritn wos von Mond auf d Eadn ghaud hod. 2012e is gee aa z Australien gfundn worn ois a Minaroj wo auf da Eadn entstanddn is und zwor voa ungefea oana Millarde Joor. Es endhoidd Eisn, Silizium, Zirkonium, Titan und Yttrium und hod de Summenforme [Fe2+8(ZrY)2Ti3Si3O24].
Sainte-Croix-Staumauer

D' Sainte-Croix-Staumauer (frz.: Barrage de Sainte-Croix) is a Staumauer, de'n Verdon z' Fraunkreich a' da Grenz vo de Départements Alpes-de-Haute-Provence und Var zan Sainte-Croix-See afstaud.
D' Bongstaumauer is vo 1971 bis 1974 darichtt worn. Fyrn Stausee iss Derfe Les Salles-sur-Verdon 400 Meta weider vam ursprynglichen Staundort entfernd, neich afbaud worn. D' Staumauer de maximoi 95 m hoch is, is 133 m laung ba 55.000 m³ Mauervolumen.
Durch d' Staumauer, de sydle vo Sainte-Croix-du-Verdon zwischer Koikstoah-Fejswänd dabaud worn is, sowia durch d' Ferdigstejung vam Kroftwerk und de dodamid vabundne Afstaung vam Sainte-Croix-See, iss megle gwen, Elektrizität (142 Millionen KWh) durch Wossakroft zan dazeing unds Gebiat mid Wossa zan vasurng.
Gerd Müller

Da Gerhard „Gerd“ Müller (* 3. Novemba 1945 in Nerdlingen; † 15. August 2021), bekannt ois „Da Bomba der Nation", wor a boarischa Fuaßboispiela und Rekordtorschitz von da deitschn Fuaßboinationalmoschaft, vo da Bundesliga und vom FC Bayern, bei dem wo a ois Co-Traina fir de zwoate Mannschaft tätig wor.
Sei Marknzeichn wor de blitzschneje Drehung af engstm Raum mit ibaraschndem Torschuss sejbst aus unginstigstn Positionen gwen, so wia beim Siegtor im WM-Finale von Minga 1974, wos noch eigna Aussage sei „wichtigstes Tor“ gwen is. Wegn seina Torgfährlichkeit ham gegnarische Mannschaften oft glei zwoa Gegnspiela zu seina Modeckung obgstejt.
Frillensee (Grainau)

Da Frillensee is a kloana Bergsee in da Gmoa Grainau bei Garmisch-Partenkirchen.
Beschreibung.
Da See ist 12.710 Quadratmeta groß. De maximale Wossatiafn liegt bei 5 Metern.
Da Frillensee is mitm Eibsee entstanden, wia a Tei vom Zugspitzmassivs obgstiazt is und an Krata vaursocht hod. A weidana Bergsturz hod nacha en Frillensee vom Eibsee trennt. De zwoa Seen san oba no imma untairdisch vabundn. De Morphologie vom See und vo seina Umgebung wead dahea durch Bergsturzbleck dominiat. Nua am Sidzipfe gibts a kloane Schottabank vo an ehemolign, nimma existentn Bachal.
Blue Danube

Blue Danube is a östareichische Popband vo de 1980er Joa. Sie is gründt woa, um Österreich beim "Eurovision Song Contest 1980" z vatretn. Mitn Titl "Du bist Musik" homs in 8. Plotz gmocht. Danoch hod ma vo da Band nix mea gheat.
Es gibt vo "Blue Danube" nua a anzige Single. Voan "Du bist Musik", hintn "Rock ’n’ Roller Skates".
Kri-Schrift

De Kri-Schrift, engl. Cree syllabics, is a Suimschrift, de wo a Variantn vo da Canadian Aboriginal Syllabics ("Kanadische Suimschrift vo de Ureinwohna) is. De Kri-Schrift wead dazua vawendt de Kri-Sproch bzw. de Dialekte vo da Kri-Sproch niedazschreim, de Sproch de wo vo de Kri-Indiana gredt wead.
De Bsundaheit vo da Kri-Schrift is, dass in da Regl nua 12 Grundzeichn vawendt wean. De Grundzeichen wean owa je noch Vokal vo da Suim in via Richtunga draat.
De Schrift is unta da Bezeichnung "Unified Canadian Aboriginal Syllabics" im Bereich U+1400 bis U+167F im Unicode aufgenumma woan.
Jüdische Filmtage München

Jüdische Filmtage München is a deitsch-jidisches Fümfestival in Minga. Vaaunstoita is de "Israelitische Kultusgemeinde Minga und Obabayern". Zagt wean Spüfüm und Dokumentarfüm. Mitn Medium Füm soin in Mingara Publikum historische und zeitgenessische Facetten vaum jidischn Lem näha brocht wean.
De easchtn zwaa "Jüdischen Filmtage München" haum 2008 und 2010 stottgfundn.
De 3. Jüdischen Filmtage worn vom 12. bis 25. Jenna 2012 im Jüdischen Gemeindezentrum beim St.-Jakob-Plotz. Kooperationspartna is des "Jüdische Filmfestival Berlin &amp; Potsdam". Zoagt worn san zwaa Dokumentarfüm und drei Spüfüm.
Elise Aulinger

Elise Aulinger (* 11. Dezemba 1881 z Minga; † 12. Feba 1965 z Minga) wor a bayerische Voiksschauspuijarin, de wo moast in boarischa Sproch gspuit hod.
De Aulinger guit ois Eafindarin vo da Figua vo da „Ratschkathl“, de wo spoda vo da Ida Schumacher no perfektioniat worn is.
Lebm.
De Aulinger is z Minga geborn und is nacha mit ian Ejtan af Hoizkiacha im Landkroas Miaschboch zogn, wo de Ejtan a Wiatshaisl betriebm hom. Spoda hod de Aulinger a Schauspui- und Gsangsausbuidung gmocht. Ia easchte Roin hods mit 22 Joa im "Münchner Voikstheater" gspuit, ois "Vroni" in "Meineidbauer" vom Anzengruber. Ab 1919 san de "Münchner Kammerspiele" ia Hoamat ois Schauspuijarin worn.
Vo 1925 bis 1945 wor de Aulinger ban Rundfunk "Deutsche Stunde in Bayern" ois Festogstejte bscheftigt. Do hods ois "Ganshandlerin Veronika Wurzl" 20 Joa lang de Ratschkathl-Figua vakeapat, de wo vo ia eafundn worn is.
Vo 1921 bis 1956 hod de Aulinger in iba 70 Kinofuim mitgspuit. Moast worns Hoamatfuim. Es worn aa zwoa Propagandafuim drunta (SA-Mann Brand und Wunschkonzert). 1954 hod de Auliniger im Kinofuim "Angst (La Paura)" vom Roberto Rosselini (nach ana Novelln vom Stefan Zweig) nebm da Ingrid Bergmann und'm Klaus Kinski gspuit.
Vaheirat wor de Aulinger mitm Autor vo boarischn Voiksstickln Max Sommer (alias Max Ferner). Se wor a de Tant vom Mingara Schriftsteja und Stodoriginal Sigi Sommer.
Am 23. Septemba 1977 is ia z Ehrn afm Viktualienmorkt a Brunnendenkmoi afgstejt worn. Do siagt mas ois Vorlesarin mit an Buach in da Hand. Im Stodbeziak Ramersdorf-Perlach trogt a Strass ian Nama.
Halacha

De Halacha (hebr. ; „gehn“, „waundln“), aa Halakha (YIVO) oda Halakhah, is de Gsaumtheit vaum rechtlichn Teu vo da Iwaliefarung vaum Judentum. Dazua ghean de rechtliche Iwaliefarung vaum Tanach, vaum Talmud, s rabbinische Recht und traditionölles Gwohnheitsrecht.
De Vabindlichkeit vo ana halaschischn Aunweisung hängt vau vaschiedane Kriterien ob. Vau entscheidenda Bedeitung is da Nochweis vo ana laungan Tradition und de Beruafung auf a aunakaunte Autorität. Unta gwissn Umständn kaun a Brauch (Minhag), waun a ana bestimmtn Halacha widasprich, de sogoa easetztn.
Kurt Koch

Da Kurt Kardinal Koch (* 15. März 1950 in Emmenbrücke) is a Schweiza Theologe, Kurienkardinal vo da remisch-katholischn Kirch und ehmaliga Bischof vo Basel. Seit 2010 is er da President vom Päpstlichn Rat zur Förderung vo da Einheit vo de Christn und domid da Nochfoiga vo Walter Kasper.
Angelo Sodano

Da Angelo Kardinal Sodano (* 23. Novemba 1927 in Isola d’Asti, Italien; † 27. Mai 2022 in Rom) woar a italienischer Geistlicher und Kurienkardinal da remisch-katholischen Kirchn. Vo 2005 bis 2019 woar da Sodano Kardinaldekan und is zwischn 1991 und 2006 Kardinalstaatssekretär von da remischn Kurie gwesn.
Da Sodano is am 27. Mai 2022 in Rom gstorbn, nur a boa Tag, nachdem er a COVID-19-Infektion überstanden ghobt hod. An der Begräbnisfeier hod a da Papst Franziskus teilgenommen. Des Requiem und de Beisetzung hobm am 1. Juni 2022 in der Kathedrale "Santa Maria Assunta und San Gottardo" in Asti stattgfundn. Da Sodano is in einer Nische da Bischofsgruft der Kathedrale beigesetzt wordn.
Glabberl

Glabberl oda Sandaln (vom griachischn σανδάλιον = Reamenschua) san Sommaschua. De ghern zu de ejtastn Schuagrundformen, de wo si auf Soin beschrängga, de wo mit Reama am Fuaß befestigt wern.
Es gibt 6 Schoftvariantn vom Glabberl, de wo eanan Ursprung in vaschiedanan Kuiturn hom.
Glubbal

A Glubbal, aa Glupperl oda Kluppm ("Kluppe") is a Klamma zan Weschafhenga.
De ejtaste Form vom Glubbal is a gspoitans Hoizstickal bzw. oans wo an Schlitz hod. Bis in de 1960a Joar worn in Bayern und Östareich oafoche Afsteckglubbal ohne Feda vabroadd.
Seit de 1950 Joa gibts a Mini-Glubbal, wo aa ois Rock-'n'-Roll-Glubbal bekannt worn san. De san eppa 25 mm lang, 6–7 mm broad und 3 mm dick. Rock-'n'-Roll-Glubbal gibts in zig vaschiedanan Foarbm und wean vor oim auf Partys zua Markiarung vo Glasln und am Hemdkrogn vawendd.
Andane Vawendung.
Glubbal wean heit aa fia vui andane Sochan vawendd. Musikantn vawends ois Bladdlhoida. Im BDSM sans a beliabts Mittl fia sadomasochistische Spuiarein. Hoizglubbal wean a gean zan Bastln vawendd.
Andane Bedeitung.
Glubberl sogt ma aa za de Finga. "Mi friats in de Glubbal", hoasst das ma koide Finga hod.
Siegfried Sommer

Da Siegfried Sommer bzw. Sigi Sommer (* 23. August 1914 z Minga; † 25. Jenna 1996 z Minga) wor a boarischa Schriftsteja und Journalist.
1954 is sei easchta Roman aussakema: "Und keiner weint mir nach". Dees Weak is vom Bertolt Brecht ois „bester Roman, der nach dem Krieg in Deutschland geschrieben wurde“ bezeichnet worn.
De legendeare Voiksschauspuijarin Elise Aulinger wor de Tant vom Sigi.
Klosta Benediktbeiern

As Klosta Benediktbeiern (amtli: Kloster Benediktbeuern) is a ehmolige Abtei vo de Benediktinan und heit a Niedalassung von de Salesianan von Don Bosco im boarischn Ort Benediktbeiern, des wo zum Bistum Augschburg ghert und net weit vom Kochlsee liegt.
Gschicht.
Benediktinische Gschicht.
S Klosta Buron/Benediktbeiern is woarscheinli scho 725/728 vom Karl Martell wearend seina Fejdzig af Bayern ois wejdlicha Stitzpunkt und ois Wach- und Kontrollstation vorm Kesselbeag baut worn. Um 739/740 is s nacha ois Benediktinerabtei grindd worn.
Säkularisation.
Des Klosta is wearend da Säkularisation in Bayern afglest worn. In da Klostabibliothek is dobei de Carmina Burana, a Sammlung vo Vagantenliada ausm 13. Joarhundad gfundn worn. De Klostakira is im Zug vo da Säkularisation zua Pforrkira St. Benedikt Benediktbeiern worn.
Anno 1805 hod da Joseph von Fraunhofer im Klostakomplex a Gloshittn eingricht. Ea hod do s schliernfreie bzw. wejnfreie Flintglos entwicket und de "Frauenhoferschn Linien" entdeckt.
1818 hod da Bayerische Stoot s Klosta ibanumma und militearisch gnutzt.
Salesianische Gschicht.
Seit 1930 nutzn de Salesiana s Gebaide ois Niadalossung vo eanara Ordnsgmoaschoft.
De Salesiana hom do aa a "Philosophisch-Theologische Hochschui" eingricht, de wo inzwischn stootli onakonnt is. Dazua gibts do heit aa no a "Hehare Fachschui fia Sozialpedagogik", a Jugendheabeag und s "Zentrum fia Umwejd und Kuitua".
Kri-Sproch

Kri, engl. Cree (Nēhiyawēwin / ᓀᐦᐃᔭᐍᐏᐣ) is a Algonkin-Sproch, de wo vo ebba 100.000 Leidln, voa oim Kri-Indiana in Kanada gredt wead. Offiziejn Status hod de Sproch oba nua in de "Nordwest-Territorien" (Northwest Territories).
Kri is de Indianasproch, de wo in Kanada am weitestn vabroadt is.
Gschriem wead Kri in da Kri-Schrift (engl. "Cree syllabics"). Des is a Suimschrift, de wo a Variantn vo da Canadian Aboriginal Syllabics ("Kanadische Suimschrift vo de Ureinwohna) is.
Mitzwa

A Mitzwa (hebr. מצוה, "Gebot"; Plural: "Mitzwot") is im Judntum a Vuaschrift oda a Gebot vaum God. De Mitzwot kumman entweda aus da Tora oda vau de Rabbiner.
Im Talmud wiad de Aunzoi vau de Mitzwot aus da Tora mit 613 beziffat und aus da Rabbiner-Tradition mit 7. De "Zehn Gebote" san a Teu vau de Mitzwot aus da Tora.
Noch jidischn Recht deafn bis auf aans (s easchte) olle Gebote vau da Tora bei Lemsgfoa brochn wean.
Austin

Austin is de Hauptstod und de viatgräßte Stod vo Texas und liegg am Colorado River. Die Stod is sea studentisch prägt und a fi texanische Vahältnisse sea ungwöhnlich. Ois treffendes Motto gütt da Slogan "Keep Austin Weird". Austin is a de amerikanische Hauptstod fi de Livemusigg: In koana ondan Stod gibs so a groaße Dichte an Musikclubs und Konzeatn.
Geographie.
Austin liegg im Südn vo Texas, rund 220 km westlich vo Houston und rund 125 km nordöstlich vo San Antonio.
Klima.
As Klima vo Austin is subtropisch mit hoaßn Summan und kualn Wintan. Die Durchschnittstemparatuan gean im Summa vo 23 bis 35 °C und im Winta vo 4 bis 15 °C. Fruajohr und Herbst san worm. Da Joaresniedaschlog liegg bei rund 800 mm. Da meiste foit im Mai (121,4 mm) und da weachste im Jenna (43,4 mm). Austin hot rund 2.650 Sonnestundn im Joar.
Gschichtn.
Austin is 1835 untan Nom "Waterloo" gründet woan und 1838 zugunstn des Gründers da texanischn Republik, Stephen F. Austin, in "Austin" umbnonnt woan. Seit 1839 is Austin de Hauptstod vo Texas.
Wiatschoft.
In Austin gibbs vüü bekonnte Orbeitgewa, so zum Beispüü Dell Computer, Facebook, Freescale Semiconductor, IBM, Wincor Nixdorf, National Instruments, Hewlett-Packard und Applied Materials.
Vakeah.
Da Flughofn Austin-Bergstrom International is 1999 aöffnet woan und liegg 8 km außahoib vo da Stod.
Medien.
Die Togeszeitung fi Austin is da "Austin-American Statesman" und außadem ascheint wöchntlich as Vaonstoitunsmagazin "Austin Chronicle". Außadem wead aufm Campus da Texas University de Studentnzeitung "The Daily Texan" aussagem.
Wissnschoft und Foaschung.
Auf da "Texas University" studian 50.000 Leit, somit is sie oani da gräßtn Univeasitätn des Londes. Außadem gibs aa no einige Privatuniveasitätn.
Sport.
Austin is de gräßte Stod vo da USA (noch Bevölkarung), de koa Profimoschoft in den großen US-Amerikanischn Sportligen hod.
Am 18. Novemba 2012 wead aufn Circuit of the Americas in Austin zum easchtn Moi seit 2007 wieda a Formel-1-Rennen in den USA stodfindn.
Umgebung.
Da estliche Toal is recht Grea und feicht und in da weitan Umgebung gibs vüü Flüsse und Seen, somit gibs a as gonze Joar greane Londschoftn. Wossasport, Kanufohn, Schwimma und as "Tubing" (si auf an Autoroafn an Fluss ochatreim lossn) san deshoib sea beliabt.
Estlich vo Austin is relativ floch, wäarend da Westn sea hügelig is. Sie san a as scheaste Gebiet vo Texas und wean a as "Hill Country" gnennt. Doo befindet si, circa 160 km westlich vo Austin, da Exchanted Rock, a 150 Meta hoacha hoibrunda Granitfels, dea aa a beliabtes Ausflugszüü is.
Außadem gibs in da Umgebung a mearare Orte, dee auf a deitsche Gründung hiiweisn, zum Beispüü "New Braunfels" oda "Fredericksburg". Wonn ma mit de Leit in Gspräch kimmb, meakt ma aa, dass es deitsche Voafoarn senn.
Bezirk Kitzbichi

Da Bezirk Kitzbichi is a politischa Bezirk in Tiroi, Östarreich.
Låg.
Da Bezirk Kitzbichi ligg gånz östlich in Tiroi und grenzt im Nordwestn am Bezirk Kufstoa und im Südwestn am Bezirk Schwåz. Außadem grenzt a im Südn no am Bezirk Zöö am See, Såizburg und im Nordn no am Landkroas Traunstoa, Bayern.
Wirtschåft und Infrastruktur.
Da zwoasaisonoii Tourismus spüt im Bezirk Kitzbichi a wichtige Roin. Bekånnte Wintasportescht send Kitzbichi, Kirchberg, Seini Hånsn und a de Escht am Koasagebirg.
Industrie- und Gewerbegebiete gibs in Seini Hånsn, Owandorf, Fiawabrunn, Kischdorf und in Kitzbichi. Die gräßtn Produktionsbetriebe san in den Branchn Hoizindustrie, Bauwesn und chemische Industrie.
Seini Hånsn håt si ad letztn Jåhr zu an bedeutendn Wirtschåftszentrum etabiliaschtt. Seit 2007 is sie de einwohnareichste Gemeinde im Bezirk Kitzbichi. Seini Hånsn håt vü iwaregionale, öffentliche Eirichtunga, wie z. B. Schuin, Heereseirichtunga und a Bezirkskrånknhaus) und a vü Einzlhåndls- und Gewerbebetriebe.
Durch de Saisonale Wirtschåft is da Bezirk Kitzbichi in da Einkommensstatistik in Tiroi an de letzte Stöön greiht.
Vawåitungsgliedarung.
Im Bezirk Kitzbichi gibs 20 Gemeindn, darunta oa Stådt und drei Mårktgemeindn.
Bar Mitzwa

Bar Mitzwa oda Bar Mitzvah (, Bua vau da Pflicht) und Bat Mitzwa oda Bat Mitzvah (, Dochta vau da Pflicht) san im Judntum de Initiationsriten ins religiese Eawoxanenoita. Nochn jidischn Recht miassn Buama dazua 13 Joa oid sein und Madln 12.
De Begriffe bezeichnen sowoi in Dog vaum Ritus ois wia aa in Buam und s Madl, de wos scho initiat san.
Rechte und Pflichtn.
De Bar oda Bat Mitzwa haum de Pflichtn vau an eawoxanan Judn unta Jidischm Recht. Des haast u. a.:
Mautan

Mautan (amtli: Mautern in Steiermark) is a Moaktgmoa in da Steiamoak mid ebba 1791 Einwohna (Stand 1. Jenna 2016). De Gmoa liegt im Liesingtoi in da Owasteiamoak auf ana Heh vo 713 bis 1.045 m ü. A..
Gmoagliedarung.
Zu Mautan ghean ois Katastralgmoana:
Gschicht.
De Pforrkirch St. Nikolaus is vo 1170 bis 1180 baut worn. Seit 1633 hod Mautan s Morktrecht und a Woppm. Im mittloitalichn Ortskern steht no a Morktbrunn und a Pranga.
Pettersson und Findus

Pettersson und Findus, im schwedischen Original "Pettson och Findus", is a Kindabuachreihn von Sven Nordqvist. De Hauptpersonen san da oite Mo Pettersson und sei Koter Findus. De Biacha erscheina im Opal-Verlag, außadem gibt es a Reihe von Comic-Heftn, de von Egmont Kärnan herausgebm werd. In Deitschland wern de Biacha vom Oetinger-Verlag in da Ibasetzung vo da Angelika Kutsch publiziat.
Maschl

Masché (aa "Maschl oder Maaschi", Deitsch: "Maschl") is a Katastråigmoah voh da Ståud Seiger Hons an Pongau und håud guade 700 Eihwoner. Si ligg an Pongau, an Såizburger Lond, za. 60 km voh da Ståud Såizburg wegg, a' da ehemåiing Stréggen voh da heiding Pinzgauer Bundesstråuss "(Åide Bundesstråuss)". Direkt ohgrénzend und Nåutlos iwergeeherscht is d' Ortschåuft "Urreiding" voh da KG Urreiding "(Urreiting)". Ortståufimassig wernd dia zwée Ortstoaé zomm ois "„Maschl-Urreiting“" gfiascht. Dia Ortschåuft is prägg durch Oahfamilienheiser, dia seid d' 80-er Jåu zåireich baud wån sand. D' KG untergliaderscht si a' dia Toaé "Masché" und "Scheidreit".
Tallit

A Tallit oda Tallith (, jiddisch Tallis) is a jidischa Gebetsumhaung.
Da Tallit is a viaeckads Tiachl aus Woi, Baamwoi oda Seidn. De Foab is meistns weiss. Da Tallit is owa oft mit weissn oda schwoazn Straafn vaziat. Wichtiga Bstaundteu vaum Tallit san de Zizijot (Singular: Zizit). Des san via launge Fodn, de meafoch vaknotet san.
Da Tallit wiad heitzdogs in da Regl nua zum Muagngebet (Schacharit) trong, und zwoa iwas Gwaund gschlong. Owa des sowoi in da Synagogn ois aa privat.
A jidischa Bua trogt zum easchtn Moi bei seine Bar Mitzwa an Tallit. Madln deafn in Tallit nua im liberaln Judntum trong, zum easchtn Moi bei eanara Bat Mitzwa.
Tefillin

Tefillin (תפילין "təfilin" vau hebr. תפילה "təfila" „Gebet“) san a Poa schwoaze ledane „Gebetsschochtaln“, de wos klaane Schriftroin mit Versn vau da Tora enthoidn und aun Ledariemen befestigt san. Da Haund-Teu, hebr. "tefillin schel jad", wiad um an Oam, de Haund und Finga gwickelt trong. Da Kopf-Teu, oda hebr. "tefillin schel rosch", wiad iwa da Stian, mitm Riemen zum Hintakopf trong. De Tefillin san a „Zeichn“ und a „Eainnarung“, dass da JHWH de "Kinda vau Israel" aus da Sklaverei vau Egypten befreit hod. Noch jidischn Recht soins wochndogs beim Schacharit (Muagngebet) trong wean.